《景伯正字招东郊观梅晚集花院秀远堂举之舍弟》
宋代·李益谦

青春垂地风头恶，寒色侵肌雪意酣。
路转溪桥回马足，行穿松迳得僧蓝。
联裾正喜陪清赏，挥尘何妨共剧谈。
它日海邦传盛事，诗仙曾此驻鸾骖。

作者简介：李益谦，字相之（《天台续集别编》卷二），奉符（今山东泰安东南）人。南渡后侨寓临海（今属浙江）。擢子。孝宗乾道初为户部员外郎（《盘洲文集》卷一九《李益谦户部员外郎制》）。官至吏部侍郎。事见《嘉定赤城志》卷三四《李擢传》。今录诗四首。